[{"text_idx": "#000001", "text": "C\u0302e la homoj naskig\u0302as pli-malpli same multe da knabinoj kiel knaboj. Kaj, plenkreskaj, nur virinoj povas doni lakton. Ne la viroj. Sed: virino devas unue farig\u0302i patrino, do s\u0302i devas naski bebon antau\u0306 ol povi doni lakton."}, {"text_idx": "#000002", "text": "Same c\u0302e bestoj: nur hundino, bovino, kaprino, ... faras lakton nur post gravedig\u0302o kaj akus\u0302o. En la lakto-industrio naskig\u0302as same multe da virbovidoj kiel bovidinoj. La j\u0302usnaskitaj virbovidoj estas preskau\u0306 tuj mortigataj, c\u0302ar ne-utilaj. La kadavron oni uzas ekz. por fari gelatinon (el la ostoj kaj hau\u0306to) kaj bestonutraj\u0302ojn (el la karno kaj organoj)."}, {"text_idx": "#000003", "text": "La bovidinoj restas nur kelkajn tagojn c\u0302e la patrino kaj poste estas metataj en apartajn kag\u0302ojn, por ke ili ne trinku tro da lakto, kiu estas forprenata por la homoj anstatau\u0306e."}, {"text_idx": "#000004", "text": "La patrina bovino do apenau\u0306 vidas siajn proprajn idojn. Por ke la patrina bovino produktu lau\u0306eble plej multe da lakto, c\u0302iam denove oni artefarite gravedigas g\u0302in, kiu devas c\u0302iam denove akus\u0302i, subiri la fors\u0302telon de siaj idoj kaj denove produkti lakton... g\u0302is la momento kiam la bovino produktas ne plu sufic\u0302e da lakto; tiam oni portas g\u0302in al buc\u0302ejo. Fino de g\u0302ia \u00b1 5-jara vivo! Sed: normala bovino povas vivi \u00b130 jarojn!"}, {"text_idx": "#000005", "text": "Imagu ke eksterteranoj venus al planedo Tero. Ili kaptas la virinojn kaj metas ilin en stalojn. Poste ili gravedigas la virinojn kiuj post 9 monatoj akus\u0302as (doloriga afero!). La filojn oni tuj mortigas c\u0302ar ili ne kapablas fari lakton. La filinojn oni lasas nur kelkajn tagojn c\u0302e la patrino. Poste oni metas la knabinetojn en apartajn kag\u0302ojn kaj fors\u0302telas la lakton de la patrinoj per mas\u0302ino. Tio ripetig\u0302as c\u0302iam denove, g\u0302is la momento kiam la patrino produktas iom malpli da lakto; tiam oni mortigas s\u0302in. Intertempe, c\u0302iuj s\u0302iaj filinoj siavice farig\u0302is laktofabrikoj... Estus terure, c\u0302u ne? C\u0302u estas nature, ke infanoj trinkas bovinan lakton?"}, {"text_idx": "#000006", "text": "Sufic\u0302as la scienc-fikcio, ni reiru al la normala vivo: la patrina (homa) lakto servas al infanoj kaj enhavas c\u0302iujn elementojn necesajn por la kreskigo de la infanoj."}, {"text_idx": "#000007", "text": "La lakto de la bovinoj estas adaptita por nutri bovidojn, ne por homaj beboj kaj infanoj kaj certe ne por plenkreskuloj! Plie, studoj montras ke tro da laktokonsumo povas kau\u0306zi osteoporozon, gravigi au\u0306tismon kaj povas ekzisti rilato inter laktokonsumado kaj kancero!"}, {"text_idx": "#000008", "text": "Mi jxus (de kelkaj semajnoj) konscigxi pri tiuj faktoj (lakto kaj ovoj).Cxu vi proponos aliajn pladojn anstataux tiuj ? Kion mi povas mangxi kun miaj matenaj cerealoj? Sojfabo lakto?Respondi"}, {"text_idx": "#000009", "text": "Mi jxus (de kelkaj semajnoj) konscigxi pri tiuj faktoj (lakto kaj ovoj)."}, {"text_idx": "#000010", "text": "Cxu vi proponos aliajn pladojn anstataux tiuj ? Kion mi povas mangxi kun miaj matenaj cerealoj? Sojfabo lakto?"}, {"text_idx": "#000014", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000015", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]